Rozsudok Okresného súdu Poprad sp. zn. 29P/10/2024 z 3. 7. 2024
Rozsudok Okresného súdu Poprad z 3. júla 2024, sp. zn. 29P/10/2024, ECLI:SK:OSPP:2024:8724201183.3
Súd: Okresný súd Poprad
Spisová značka: 29P/10/2024
ECLI: ECLI:SK:OSPP:2024:8724201183.3
Dátum vydania: 3. 7. 2024
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 29P/10/2024 8724201183 03. 07. 2024 JUDr. Monika Heldáková ECLI:SK:OSPP:2024:8724201183.3
ROZSUDOK V MENE SLOVENSKEJ REPUBLIKY Okresný súd Poprad v konaní pred sudkyňou JUDr. Monikou Heldákovou v právnej veci starostlivosti súdu o maloleté dieťa: A. B., nar. XX.XX.XXXX, bytom ako matka, zastúpené procesným opatrovníkom Úradom práce, sociálnych vecí a rodiny Poprad, dieťa rodičov- matky: C. D., nar. XX.XX.XXXX, bytom E. F. XXX/XXX, G. a otca: H. B., nar. XX.XX.XXXX, bytom I. XXX/XX, G., o návrhu matky na určenie výživného a úpravu výkonu rodičovských práv a povinností k maloletej, t a k t o rozhodol: I. Schvaľuje rodičovskú dohodu v nasledovnom znení: z v e r u j e maloleté dieťa A. B., nar. XX.XX.XXXX do osobnej starostlivosti matky, ktorá ju bude zastupovať a spravovať jej majetok. Otec je o p r á v n e n ý stretávať sa s mal. dieťaťom každý párny víkend od piatku od 15:00 hod. do nedele do 18:00 hod. a každý nepárny týždeň pondelok, stredu a piatok od 15:00 hod do 17:00 hod. Otec si mal. dieťa vyzdvihne v školskom zariadení a po ukončení styku mal. dieťa odovzdá v mieste bydliska matky. Matka je povinná dieťa na styk riadne pripraviť. II. Otec H. B., nar. XX.XX.XXXX je p o v i n n ý prispievať na výživu maloletej A. sumou 200,-eur mesačne, vždy do 15. dňa v mesiaci vopred k rukám matky, počnúc 18.10.2023. III. Dlžné výživné na maloletú A., za obdobie od 18.10.2023 do 03.07.2024, v sume 1.706,-eur je otec H. B. p o v i n n ý uhradiť k rukám matky C. D. do 31.12.2024. IV. Žiaden z účastníkov n e m á n á r o k na náhradu trov konania. odôvodnenie: 1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

